Masonaĵo

Masonado estas konstruado. Laŭ Francisko Azorín masoni estas Konstrui per brikoj, ŝtonoj, gipso, k.c..Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 133. Li indikas etimologion el la gota meitan (ĉizi) kaj de tie la latina machio, machionis. Kaj li aldonas la terminojn masonisto, por homo kies profesio estas masoni; masonestro, masonilo.Azorín, samloke.

 Masonaĵoj 
Masonaĵo estas konstruaĵo aŭ konstruaĵero el (naturaj) ŝtonoj aŭ (artefaritaj) brikoj masonitaj, do fortike kunigitaj per mortero aŭ cemento. Kvankam teorie "konstruaĵo" povas esti io ajn konstruita, en praktika lingvouzo temas pri komplekso el muroj, plankoj respektive plafonoj kaj tegmento, do en vasta senco speco de domo, kiu konsistigas funkcian unuon. Konstruaĵero povas esti iel apartigita parto de tiu funkcia komplekso, ekzemple alo de palaco, sed ankaŭ povas esti ajna baza elemento de konstruaĵo, ekzemple muro, tegmento, kolono, sojlo, ŝtupo respektive ŝtuparo, gablo aŭ frontono, pordo aŭ pordego, nur menciante iujn el multaj bazaj elementoj.

Aparta konstrua termino laŭ PIV estas bosa masonaĵo, konstrumaniero tia ke la ŝtonoj ŝajne elstaras el la fono de la muro, kiel ofte ĉe renesancaj konstruaĵoj (vidu la du ekzemplajn fotojn).Plena Ilustrita Vortaro de Esperanto, 1970, paĝo 674

 Bildaro 

En sismologio, la skalo de Mercalli indikas interalie je kiu grado tertremo difektas masonaĵon.

 Diversaj utilaĵoj 
 Masonaĵa akvobaraĵo

 Referencoj 

 Vidu ankaŭ 
 Masonisto

Kategorio:Konstruaĵoj
Kategorio:Arkitekturaj eroj